Hele anlegget er oppført med inspirasjon fra 1600-talls arkitektur med moderne teknologi skjult i veggene. Byggherren – interiør og haute-couturefirmaet Cogemad – beskrev slottets fasiliteter: «Med et skinnende springvann i gull, en uendelig rekke av blomster, marmorstatuer, ridestier og en plantet labyrint, minner eiendommens park og haver om Solkongens gartner Le Notres arrangementer».